ТекIуахэр ягъэлъэпIащ
КIуэкIуэ В. М. и цIэр зезыхьэ Къэбэрдей-Балъкъэр къэрал мэкъумэш университетым щекIуэкIащ «Рыцари закона» зэпеуэм и иужьрей Iыхьэр. Респуб- ликэ МВД-м къызэригъэпэщауэ 2003 гъэ лъандэрэ ирагъэкIуэкI зэпеуэр зытеухуэ-жар щIалэгъуалэр псэкIи, IэпкълъэпкъкIи узыншэу, Хэкур фIыуэ ялъагъуу къэгъэтэджынырщ, залымыгъэм, экстремизмэм, терроризмэм пэщIэтынырщ.
Мы гъэм 15-нэ кIэух зэхьэзэхуэм хэтащ республикэм и районхэм щекIуэкIа зэпеуэхэм къыщыхэжаныкIа гупхэр: «Новое поколение» (Къулъкужын Ищхъэрэ къуажэ, курыт еджапIэ №4), «Здоровое поколение» (Шэджэм къалэ, курыт еджапIэ №1), «БЭМС» (Тэрч къалэ, курыт еджапIэ №3), «Новое поколение» (Аруан къуажэм и курыт еджапIэ).
Гупхэм я зэфIэкIыр къипщытащ «Рыцари закона» проектым и унафэщI, республикэ МВД-м участковэ уполномоченнэхэм я лэжьыгъэр къызэгъэпэщынымрэ балигъ мыхъуахэм я IуэхухэмкIэ и къудамэм и унафэщIым и къуэдзэ, полицэм и полковник Iэрэмысэ Аслъэн, КъБР-м щыIэ МВД-м наркотикхэр зэрызэрагъэкIуэкIым кIэлъыплъынымкIэ и управленэм (УНК) и унафэщIым и къуэдзэ, полицэм и полковник Дудар Виталий, МВД-м дэ-лажьэ Жылагъуэ советым хэт Мэкъушэ Руслан, Республикэ МВД-м и УНК-м и оперуполномоченнэ нэхъыжь, полицэм и подполковник Давыдовэ Иринэ, МВД-м участковэ уполномоченнэхэм я лэжьыгъэр къызэгъэпэщынымрэ балигъ мыхъуахэм я IуэхухэмкIэ и къудамэм и инспектор, полицэм и капитан Чэрим Дахэнагъуэ, КъБР-м и Муслъымэнхэм я IуэхущIапIэм и унафэщIым и чэнджэщэгъу Амщыкъуэ Анжелэ, КъБР-м Узыншагъэр хъумэнымкIэ и министерст-вэм и дохутыр-нарколог ПащIэ Артур, КъБР-м ЦIыхухэр егъэджэнымкIэ, щIэныгъэмрэ щIалэгъуалэм я IуэхухэмкIэ и министерствэм и къудамэм и унафэщI Мэлбахъуэ Артур, республикэм Лэжьыгъэмрэ цIыхухэм социальнэ и лъэныкъуэкIэ къащхьэщыжынымкIэ и министерствэм и къудамэм и лэжьакIуэ пэрыт ПщыукI Залинэ сымэ зыхэта жюрим. Зэпеуэм хэтахэм ягъэхьэзырат театр теплъэгъуэхэр, уэрэдхэмрэ къафэхэмрэ.
Абыхэм утыкум щагъэлъэгъуащ афиянафэхэм, фадафэхэм, тутыным итхьэкъуахэм ягъэв гугъуехьхэр. «Мы за здоровую семью, за здоровую страну», «Моя Россия, моя страна — ты так красива во все времена», «Мы за здоровый образ жизни», «Знай — наркотики не ле- чат, а людей они калечат» — мып- хуэ-дэ гупсысэхэрат зытещIыхьар еджакIуэхэм ягъэлъэгъуа теплъэгъуэхэр.
Къызэхуэсахэм гупхэр ягъэгушхуащ IэгуауэшхуэкIэ.
Аруан къуажэм и командэ бжьыпэр зыубыдам зэIэпах кубо-кыр лъысащ. Дэтхэнэ командэ- ми иратащ республикэ МВД-м и ЩIыхь тхылърэ саугъэтрэ, Лэжьыгъэмрэ цIыхухэм социальнэ и лъэныкъуэкIэ къащхьэщыжынымкIэ министерствэм и къудамэм и лэжьакIуэ пэрыт ПщыукI Залинэ текIуа командэхэм ящыщхэм яритащ рыцарым и жэз статуэткэ.
Iэрэмысэ Аслъэн Iуэхум хэта школакIуэхэм фIыщIэ яхуищIащ, гъэмахуэ зыгъэпсэхугъуэр жыджэру икIи я сэбэп хэлъу ягъэкIуэну ехъуэхъуащ.
— КъБР-м щыIэ МВД-м и унафэщIхэм я цIэкIэ фIыщIэ яхуэсщIыну сыхуейщ школхэм я егъэджакIуэхэм, апхуэдэуи Къэрал кIуэцI IуэхухэмкIэ министерствэм жыджэру къыддэлажьэ IуэхущIапIэ зэмылIэужьыгъуэхэм я лIыкIуэхэм, — дыщIигъужащ Iэрэмысэм.
Зэпеуэм хэта ныбжьыщIэхэм къыкIэлъыкIуэу псалъэ гуапэхэмкIэ захуигъэзащ Дудар Виталий.
— Нобэ вгъэлъэгъуа теплъэгъуэ-хэр гунэс тщыхъуащ. ГуфIэр зи нэгум кърих, дахагъэм хуэпабгъэ щIалэгъуалэм зэрызывужьыр, тэмэму фызэрагъасэр нэрылъагъущ. Си фIэщ мэхъу Къэбэрдей-Балъкъэрым и къэкIуэнум фызэ-рытелэжьэнур, — къыхигъэщащ абы.
ЗэIущIэм хэтахэм, хабзэ зэрыхъуауэ, зэпеуэм и гимныр ягъэзэ-щIащ, фэеплъ сурэт зытрагъэхащ.
КъБР-м щыIэ МВД-м и пресс-IуэхущIапIэ.
